# Αντιμετώπιση Σφαλμάτων

Η Python είναι μια ώριμη γλώσσα προγραμματισμού που έχει δημιουργήσει μια φήμη σταθερότητας. Για να διατηρήσουν αυτή τη φήμη, οι προγραμματιστές θα ήθελαν να γνωρίζουν τυχόν ελλείψεις που βρίσκετε στην Python.

Μερικές φορές μπορεί να είναι πιο γρήγορο να διορθώσετε μόνοι σας σφάλματα και να συνεισφέρετε ενημερώσεις στον κώδικα της Python μιας και βελτιστοποιεί τη διαδικασία συμπεριλαμβάνοντας λιγότερους ανθρώπους. Μάθετε πώς να συνεισφέρετε.

## Σφάλματα Τεκμηρίωσης

Εάν βρείτε ένα σφάλμα σε αυτήν την τεκμηρίωση ή θέλετε να προτείνετε μια βελτίωση, υποβάλετε μια αναφορά σφάλματος στο tracker. Εάν έχετε μια πρόταση για το πώς να το διορθώσετε, συμπεριλάβετε και αυτήν.

Μπορείτε επίσης να ανοίξετε ένα θέμα συζήτησης στο Φόρουμ της συζήτησης για την τεκμηρίωση.

Εάν δεν έχετε χρόνο, μπορείτε επίσης να στείλετε με email αναφορές σφαλμάτων τεκμηρίωσης στο docs@python.org (τα σφάλματα συμπεριφοράς - behavioral bugs μπορούν να σταλούν στη διεύθυνση python-list@python.org). Το “docs@” είναι ένα mailing list που διευθύνεται από εθελοντές. Το αίτημά σας θα γίνει αντιληπτό, αν και μπορεί να χρειαστεί λίγος χρόνος για την επεξεργασία του.

Δείτε επίσης

Σφάλματα τεκμηρίωσης

  Μια λίστα σφαλμάτων τεκμηρίωσης που έχουν υποβληθεί στον Python issue tracker.

Παρακολούθηση Issue

  Επισκόπηση της διαδικασίας που περιλαμβάνει η αναφορά μιας βελτίωσης στον tracker.

Βοηθώντας με την Τεκμηρίωση

  Ολοκληρωμένος οδηγός για άτομα που ενδιαφέρονται να συνεισφέρουν στην Τεκμηρίωση της Python.

Documentation Translations

  Μια λίστα από Github pages για την μετάφραση της τεκμηρίωσης και τις κυριότερες επαφές.

## Χρησιμοποιώντας τον Python issue tracker

Οι αναφορές issues για την ίδια την Python θα πρέπει να υποβάλλονται μέσω του GitHub issues tracker (https://github.com/python/cpython/issues). Ο GitHub issues tracker προσφέρει μια web φόρμα που επιτρέπει την εισαγωγή και υποβολή σχετικών πληροφοριών στους προγραμματιστές.

Το πρώτο βήμα για την υποβολή αναφοράς είναι να προσδιοριστεί εάν το πρόβλημα έχει ήδη αναφερθεί. Το πλεονέκτημα με αυτόν τον τρόπο, εκτός από το ότι σώζει τον χρόνο των προγραμματιστών, είναι να μάθετε τι έχει γίνει για να το διορθώσετε” μπορεί να είναι ότι το πρόβλημα έχει ήδη επιδιορθωθεί για την επόμενη έκδοση ή επιπλέον απαιτούνται πληροφορίες (σε οποιαδήποτε περίπτωση μπορείτε να τις παρέχετε και εσείς!). Για να το κάνετε αυτό, αναζητήστε στον tracker χρησιμοποιώντας το πλαίσιο αναζήτησης στο επάνω μέρος της σελίδας.

Εάν το πρόβλημα που αναφέρετε δεν είναι ήδη στη λίστα, συνδεθείτε στο GitHub. Εάν δεν έχετε ήδη λογαριασμό GitHub, δημιουργήστε έναν νέο λογαριασμό χρησιμοποιώντας τον σύνδεσμο «Sign up». Δεν είναι δυνατή η υποβολή αναφοράς σφαλμάτων ανώνυμα.

Όταν πλέον είστε συνδεδεμένοι, μπορείτε να υποβάλετε ένα issue. Κάντε κλικ στο κουμπί «New issue» στην επάνω γραμμή για να αναφέρετε ένα νέο issue.

Η φόρμα υποβολής έχει δύο πεδία, «Title» και «Comment».

Για το πεδίο «Title», εισαγάγετε μια πολύ σύντομη περιγραφή του προβλήματος” λιγότερες από δέκα λέξεις είναι καλές.

Στο πεδίο «Comment», περιγράψτε το πρόβλημα λεπτομερώς, συμπεριλαμβανομένου αυτού που αναμενόταν να συμβεί και τι συνέβη. Φροντίστε να συμπεριλάβετε τυχόν extension modules τα οποία χρησιμοποιήσατε όπως και ποια πλατφόρμα υλικού και λογισμικού (συμπεριλαμβανομένων των πληροφοριών έκδοσης ανάλογα με την περίπτωση).

Κάθε αναφορά προβλήματος θα εξετάζεται από έναν προγραμματιστή που θα καθορίσει τι πρέπει να γίνει για να διορθωθεί το πρόβλημα. Θα λαμβάνετε μια ενημέρωση κάθε φορά που γίνεται κάποια ενέργεια για το πρόβλημα.

Δείτε επίσης

Πως να Αναφέρεται Σφάλματα Αποτελεσματικά

  Άρθρο που περιλαμβάνει κάποιες λεπτομέρειες σχετικά με τον τρόπο δημιουργίας μιας χρήσιμης αναφοράς σφάλματος. Περιγράφει τι είδους πληροφορίες είναι χρήσιμες και γιατί είναι χρήσιμες.

Οδηγίες Συγγραφής Αναφορών Σφαλμάτων <https://bugzilla.mozilla.org/page.cgi?id=bug-writing.html>`_

  Πληροφορίες σχετικά με τη σύνταξη μιας καλής αναφοράς σφαλμάτων. Κάποια από αυτά αφορούν ειδικά το πρότζεκτ Mozilla, αλλά περιγράφουν και γενικές καλές πρακτικές.

## Ξεκινήστε να συνεισφέρετε και εσείς στην Python

Πέρα από την απλή αναφορά σφαλμάτων που βρίσκετε, μπορείτε επίσης να υποβάλετε ενημερώσεις για να τα διορθώσετε. Μπορείτε να βρείτε περισσότερες πληροφορίες για το πώς να ξεκινήσετε μια ενημέρωση της Python στον Οδηγό προγραμματιστών Python. Εάν έχετε ερωτήσεις, το core-mentorship mailing list είναι ένα φιλικό μέρος για να λάβετε απαντήσεις για οποιασδήποτε ή και όλες τις ερωτήσεις που σχετίζονται με τη διαδικασία επίλυσης προβλημάτων στην Python.